Tatiana Delgado Yunquera

Tatiana Delgado Yunquera (Madril, Madril Erkidegoa, 1978) telekomunikazio-ingeniaria, ilustratzailea eta bideo-joko garatzailea da. 

2025eko abenduaren 16an, Espainiako Gobernuak Merezimenduaren Urrezko Domina eman zion kulturaren munduko 35 pertsona ospetsurekin batera. 

 Bizitza 
Txikitatik, bideo-jokoak familiako aisialdiaren parte ziren. Unibertsitatean espezialitatea aukeratu behar izan zuenean, marrazten zekienez, programatzen ikasita bere jolasak egin zitzakeela pentsatu zuen. Telekomunikazio Ingeniaritza ikasi zuen Madrilgo Unibertsitate Politeknikoan. Ikasketek pentsatzeko eta arazoei aurre egiteko modua egituratzen lagundu zioten, baita ordenagailuekin lotutako ezagutza teknikoak izaten ere.

 Ibilbide profesionala 
Ilustratzaile, programazio eta jokoen diseinatzaile gisa lan egin du. Hogei urtetik gorako esperientzia du sektore horretako hainbat enpresatan, hala nola Tequila Works, Gameloft edo King. Hainbat bideojoko garatzen hartu du parte, baita Red Matter bideojokoa kaleratu zuen Vertikal Robot enpresa, edo Out of the Blue estudioa sortzen ere. Azken horrek 2020an, Call of the Sea bideo-jokoa kaleratu zuen. 2021ean, Delgado Espainiako bideo-jokoen eta STEM talentudun munduko pertsona erreferenteetako bat zen. Tatianak zera esan zuen gaiari buruz:"Zaila da bideojoko baten atzean dagoen lan guztia ulertaraztea. Orain dela gutxira arte, gurasoek uste zuten marrazkiak besterik ez nituela egiten".                  

 Sariak eta aintzatespenak 

 2017an Diseinatzaile onenaren saria.
 2020an BAFTA baterako izendatua.
 2021ean CIMA games saria.
 2025ean, Espainiako Gobernuak Merezimenduaren Urrezko Domina eman zion.

 Erreferentziak 

 Kanpo estekak 

Kategoria:Madrildarrak
Kategoria:Ingeniariak
Kategoria:Emakume ingeniariak
Kategoria:Espainiako ingeniariak
Kategoria:Bideojoko garapen enpresak
Kategoria:Emakume ilustratzaileak
Kategoria:Ilustratzaileak
Kategoria:Espainiako ilustratzaileak
Kategoria:Bideo-joko diseinatzaileak
Kategoria:XXI. mendeko ingeniariak